ห่วงใยประชาชนริมแม่น้ำเจ้าพระยา มอบสิ่งของส่งกำลังใจ เตรียมรับมือสถานการณ์น้ำท่วม จังหวัดปทุมธานี
กรมชลประทาน ลงพื้นที่ประชาสัมพันธ์สร้างความเข้าใจเกี่ยวกับการเตรียมความพร้อมรับมือสถานการณ์น้ำท่วม เพื่อให้ประชาชนริมแม่น้ำเจ้าพระยาได้อุ่นใจ คลายกังวล พร้อมกันนี้คณะผู้แทนกรมชลประทาน ได้ร่วมมอบสิ่งของให้กับพี่น้องชาวจังหวัดปทุมธานี โดยได้นำเครื่องอุปโภค-บริโภค ที่จำเป็นสำหรับการดำรงค์ชีวิต พร้อมด้วยน้ำดื่ม จำนวน 200 ชุด ไปมอบให้กับผู้ที่ได้รับผลกระทบจากอุทกภัย ตำบลบางคูวัดและตำบลเกาะเกรียง อำเภอเมืองปทุมธานี บริเวณวัดบางคูวัดนอกและตำบลบางเดื่อ อำเภอเมืองปทุมธานี บริเวณวัดน้ำวน จังหวัดปทุมธานี ตลอดจนชาวบ้านที่อาศัยอยู่บริเวณริมแม่น้ำเจ้าพระยา เพื่อช่วยบรรเทาความเดือดร้อนกรมชลประทาน ขอให้ประชาชนติดตามสถานการณ์น้ำอย่างใกล้ชิด โดยเฉพาะบริเวณพื้นที่จุดเสี่ยงและพื้นที่ที่ยังคงมีสถานการณ์น้ำท่วมขัง หากพบปัญหาสามารถแจ้งไปยังโครงการชลประทานจังหวัดใกล้บ้าน หรือโทร 1460 สายด่วนกรมชลประทานได้ตลอด 24 ชม.